ગુજરાતમાં જિલ્લા રોજગાર કચેરીઓમાં નોંધાયેલા બેરોજગારોને સરકારી, ખાનગી રોજગારી, શિક્ષિત અને અર્ધશિક્ષિત બેરોજગારોને નોકરીઓ મળી શકી નથી. માર્ચ 2018મા મળેલી ગુજરાત વિધાનસભામાં આપેલી વિગતોના આધારે 1 વર્ષમાં 70,000ને સરકારી નોકરી આપવાના બણગાં પણ સાચા પડ્યા નથી. બે વર્ષમાં 12,869 લોકોને રોજગારી મળી છે. આજે રાજ્યના તમામ જિલ્લાઓમાં થઈને કુલ 5,37,563 બેરોજગાર છે. ગુજરાતમાં ત્રણ વાયબ્રન્ટ ગુજરાતમાં કુલ 1.07 કરોડ યુવાનોને ખાનગી અને સરકારી નોકરી મળશે એવું તે સમયની સરકારે કહ્યું હતું. 2001થી 2014 સુધીમાં 1.30 કરોડ લોકોને નોકરી આપવાની હતી પણ તેની સામે ગુજરાત સરકાર જેમાં બે વર્ષમાં માત્ર 4 લાખ લોકોને જ કાયમી કે કામચલાઉ ઓછા પગારની નોકરી મળી હતી. આજે નવા યુવાનો નોકરી કરે છે પણ રૂ. 10 હજારના પગારમાં અર્ધ બેરોજગારીનો સામનો કરી રહ્યાં છે. ખેત મજૂરો અને મજૂરોની રોજગારી હવે અર્થ બેકારીમાં ફેરવાઈ ગઈ છે.